צבי הקר

צבי הקר (בגרמנית: Zvi Hecker; 31 במאי 1931 – 24 בספטמבר 2023) היה אדריכל ישראלי.

== ביוגרפיה ==
נולד ב-1931 בקרקוב שבפולין. הקר עזב את פולין עם פרוץ מלחמת העולם השנייה והיגר לקזבלנקה ולאחר מכן ב-1950 עלה לישראל. למד אדריכלות בטכניון שבחיפה וסיים את לימודיו ב-1955. בין 1955 ל-1957 למד ציור במכון אבני וב-1959, לאחר שירותו הצבאי, הקים משרד ופעל בשיתוף עם אלדר שרון (עד 1964) ואלפרד נוימן (עד 1966). עבודותיהם המשותפות כוללות את מועדון הים התיכון באכזיב (1960–1961), כפר הנופש במכמורת (1961), מלון בונגלוס בשארם א-שייח' (1972–1976), בניין העירייה של בת ים (1969-1963), בנין הפקולטה להנדסת מכונות ע"ש דנציגר בטכניון (1965) ובית הספר לקצינים בה"ד 1 (1963–1967).

בסוף 1966, לאחר שלטענתו הטכניון שינה מתוכניתו לבניין דנציגר, הוא ניסה לצבוע את קירות הבניין ומאוחר יותר אף לחבל בו. תביעה שהגיש ביחד עם אלפרד נוימן בדרישה להורות לטכניון להסיר את השינויים שנעשו בבניין בגלל הפגיעה בשם הטוב של המתכננים נדחתה על ידי בית המשפט.

עבודותיהם הושפעו ממגמות דומות בעולם האדריכלות (דוגמת זרם המטבוליזם היפני) ושאלו מטפורות צורניות מהטבע לשימוש בתכנון מבנים ארכיטקטוניים מורפולוגיים. התנאים הפיזיים והכלכליים ששררו בארץ באותה התקופה איפשרו להם בתקופה קצרה יחסית להביא לידי ביצוע מספר עבודות לא קטן ולהפוך את ישראל למוקד התעניינות עולמי לזמן קצר.

ביוני 1967 חתם ביחד עם אישים אחרים כמו נתן ילין-מור, אייבי נתן, עמוס קינן והדה בושס על קריאה להקפדה על יחס הוגן כלפי תושבי השטחים שנכבשו במלחמת ששת הימים, כדי לא לתת נשק בידי התעמולה האנטי-ישראלית.

במשך שנים התגורר הקר ברמת גן. ב-1990 עבר להתגורר ולפעול בברלין. הוא לימד בגרמניה ותכנן בייחוד פרויקטים הקשורים לקהילה היהודית. מבין הפרויקטים המאוחרים שלו, ניתן לציין את שכונת המגורים רמות פולין שבירושלים (1971–1973) שנודעה בכינוי "שכונת הכוורות", בית הספר היהודי בדויסבורג, גרמניה (1996–1999) ואת מוזיאון הפלמ"ח (1995) בתל אביב.

נפטר ב-24 בספטמבר 2023 בברלין, גרמניה.

==גלריית תמונות==
<gallery widths="200">
קובץ:RamotPolinMay022023 03.jpg|רמות פולין
קובץ:עריית בת ים.JPG|בית עיריית בת ים
קובץ:Baadbaad007.jpg|בית הספר לקצינים של צה"ל
קובץ:SpiralHouseRG1.jpg|"בית הספירלה" ברמת גן, שזיכה את הקר בפרס רכטר (בשיתוף עם רם כרמי)
קובץ:HECKERHAIFA.JPG|בניין הפקולטה להנדסת מכונות "בית דנציגר" בטכניון
קובץ:Palmax 155.JPG|מוזיאון הפלמ"ח
קובץ:PikiWiki Israel 5263 dubiner house in ramat gan.jpg|בית דובינר
</gallery>

== קישורים חיצוניים ==

* [https://pod.link/1537146122/episode/fa0734c6dc02c79bbb17a8dbd970bca4 הטכניוניסטים בעקבות האדריכל ששבר את המסגרת] - הפודקאסט של בוגרי הטכניון יוצא בעקבות סיפורו המוזר של בניין דנציגר
* 
* 
* 
* [https://web.archive.org/web/20071009124859/http://www.labiennale-israeli-pavilion.org/html/Palmach_Site.html צבי הקר בביאנלה לארכיטקטורה בוונציה 2006]
* 
* מיכאל יעקובסון, [https://michaelarch.wordpress.com/2015/11/21/סיבוב-בבניין-מעבדות-הפקולטה-להנדסת-מכ/ סקירה מצולמת של בניין הפקולטה למכונאות בטכניון], באתר 'חלון אחורי', 21 בנובמבר 2015
* 
* 
* 
* מיכאל יעקובסון: [https://michaelarch.wordpress.com/2020/08/01/סיבוב-בקונכייה-האקוסטית-בגן-התקווה-שת/ סיבוב בקונכייה האקוסטית בגן התקווה שתכנן צבי הקר], באתר 'חלון אחורי', 1 באוגוסט 2020
* 
* 
* 

==הערות שוליים==

קטגוריה:אדריכלים ישראלים
קטגוריה:אדריכלים יהודים גרמנים
קטגוריה:זוכי פרס רכטר
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שהיגרו לגרמניה
קטגוריה:ישראלים ילידי פולין
קטגוריה:ישראלים שנולדו ב-1931
קטגוריה:ישראלים שנפטרו ב-2023